paragraph_text: Centar za rak MD Anderson osnovan je 1941. godine zakonodavnim aktom države Teksas. Godine 1971. Nacionalnim programom borbe protiv raka uvršten je među prva tri specijalizirana centra za liječenje raka u Sjedinjenim Državama (danas ukupno 68 ustanova pod nadzorom Nacionalnog instituta za rak). Kao akademska ustanova surađuje s Medicinskim fakultetom Sveučilišta u Teksasu, Visokom medicinskom školom Baylor i Visokom medicinskom školom Texas A&M. Centar danas zapošljava preko 20.000 ljudi te, uz stacionarni kapacitet od oko 650 kreveta i proračunski izdatak od 486 milijuna dolara na godinu, brine o 115.000 pacijenata godišnje. U 2014. godini je rangiran kao 2. najbolja bolnica za liječenje zloćudnih novotvorina u SAD-u.